CELEX: 32021R1532
Language: ro
Date: 2021-09-17 00:00:00
Title: Regulamentul (UE) 2021/1532 al Comisiei din 17 septembrie 2021 de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește includerea substanței 3-(1-[(3,5-dimetilizoxazol-4-il)metil)-1H-pirazol-4-il)-1-(3-hidroxibenzil)imidazolidin-2,4-dionă în lista Uniunii de substanțe aromatizante (Text cu relevanță pentru SEE)

20.9.2021   
               
               
                  RO
               
               
                  Jurnalul Oficial al Uniunii Europene
               
               
                  L 330/69
               
            
         REGULAMENTUL (UE) 2021/1532 AL COMISIEI
         din 17 septembrie 2021
         de modificare a anexei I la Regulamentul (CE) nr. 1334/2008 al Parlamentului European și al Consiliului în ceea ce privește includerea substanței 3-(1-[(3,5-dimetilizoxazol-4-il)metil)-1H-pirazol-4-il)-1-(3-hidroxibenzil)imidazolidin-2,4-dionă în lista Uniunii de substanțe aromatizante
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1334/2008 al Parlamentului European și al Consiliului din 16 decembrie 2008 privind aromele și anumite ingrediente alimentare cu proprietăți aromatizante destinate utilizării în și pe produsele alimentare și de modificare a Regulamentului (CEE) nr. 1601/91 al Consiliului, a Regulamentelor (CE) nr. 2232/96 și (CE) nr. 110/2008 și a Directivei 2000/13/CE (1), în special articolul 11 alineatul (3),
         având în vedere Regulamentul (CE) nr. 1331/2008 al Parlamentului European și al Consiliului din 16 decembrie 2008 de instituire a unei proceduri comune de autorizare pentru aditivii alimentari, enzimele alimentare și aromele alimentare (2), în special articolul 7 alineatul (5),
         întrucât:
         
                     (1)
                  
                  
                     Anexa I la Regulamentul (CE) nr. 1334/2008 conține o listă a Uniunii de arome și materii prime aprobate destinate utilizării în și pe produsele alimentare și condițiile de utilizare a acestora.
                  
               
                     (2)
                  
                  
                     Prin Regulamentul de punere în aplicare (UE) nr. 872/2012 al Comisiei (3), a fost adoptată lista cu substanțe aromatizante care a fost introdusă în partea A a anexei I la Regulamentul (CE) nr. 1334/2008.
                  
               
                     (3)
                  
                  
                     Această listă poate fi actualizată în conformitate cu procedura comună la care se face referire la articolul 3 alineatul (1) din Regulamentul (CE) nr. 1331/2008, fie la inițiativa Comisiei, fie în urma unei cereri depuse de un stat membru sau de o parte interesată.
                  
               
                     (4)
                  
                  
                     La 10 august 2012, a fost transmisă Comisiei o cerere de autorizare a utilizării substanței 3-(1-[(3,5-dimetilizoxazol-4-il)metil)-1H-pirazol-4-il)-1-(3-hidroxibenzil)imidazolidin-2,4-dionă (nr. FL 16.127) ca substanță aromatizantă în diverse produse alimentare, care se încadrează, în esență, în mai multe categorii de produse alimentare menționate în lista Uniunii de arome și materii prime. Comisia a notificat cererea Autorității Europene pentru Siguranța Alimentară (denumită în continuare „autoritatea”) și a solicitat avizul acesteia. Comisia a pus cererea și la dispoziția statelor membre în temeiul articolului 4 din Regulamentul (CE) nr. 1331/2008.
                  
               
                     (5)
                  
                  
                     În avizul său adoptat la 21 iunie 2016 (4), autoritatea a evaluat siguranța substanței cu nr. FL 16.127 și a concluzionat că utilizarea acesteia nu ridică probleme de siguranță atunci când este limitată la nivelurile maxime specificate pentru diferite produse alimentare în diferite categorii de produse alimentare. Autoritatea a remarcat, de asemenea, că aceasta este o substanță cu proprietăți de modificare a aromei.
                  
               
                     (6)
                  
                  
                     Întrucât utilizarea substanței cu nr. FL 16.127 ca substanță aromatizantă nu ridică probleme de siguranță în condițiile de utilizare specificate și nu este de așteptat să inducă în eroare consumatorul, este oportun să se autorizeze o astfel de utilizare având în vedere avizul autorității.
                  
               
                     (7)
                  
                  
                     Prin urmare, partea A a anexei I la Regulamentul (CE) nr. 1334/2008 trebuie să fie modificată în consecință.
                  
               
                     (8)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Partea A a anexei I la Regulamentul (CE) nr. 1334/2008 se modifică în conformitate cu anexa la prezentul regulament.
         
         
            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 17 septembrie 2021.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 354, 31.12.2008, p. 34.
         
            (2)  JO L 354, 31.12.2008, p. 1.
         
            (3)  Regulamentul de punere în aplicare (UE) nr. 872/2012 al Comisiei din 1 octombrie 2012 de adoptare a listei cu substanțele aromatizante prevăzute în Regulamentul (CE) nr. 2232/96 al Parlamentului European și al Consiliului, de introducere a acesteia în anexa I la Regulamentul (CE) nr. 1334/2008 al Parlamentului European și al Consiliului și de abrogare a Regulamentului (CE) nr. 1565/2000 al Comisiei și a Deciziei 1999/217/CE a Comisiei (JO L 267, 2.10.2012, p. 1).
         
            (4)  EFSA Journal 2016;14(7):4334.
      
      
         
            ANEXĂ
            În anexa I partea A secțiunea 2 tabelul 1 din Regulamentul (CE) nr. 1334/2008, după rubrica 16.126, se introduce următoarea rubrică referitoare la substanța cu nr. FL 16.127:
            
               
                           „16.127
                        
                        
                           3-(1-[(3,5-dimetilizoxazol-4-il)metil)-1H-pirazol-4-il)-1-(3-hidroxibenzil)imidazolidin-2,4-dionă
                        
                        
                           1119831-25-2
                        
                        
                           2161
                        
                        
                            
                        
                        
                           cel puțin 99 %, în teste (HPLC/UV)
                        
                        
                           Restricții pentru utilizarea ca substanță aromatizantă:
                           
                                        
                                    
                                    
                                       În categoria 1.4 – maximum 4 mg/kg
                                    
                                 
                                        
                                    
                                    
                                       În categoria 1.8 – maximum 8 mg/kg
                                    
                                 
                                        
                                    
                                    
                                       În categoria 3 – maximum 4 mg/kg
                                    
                                 
                                        
                                    
                                    
                                       În categoria 5.1 – maximum 15 mg/kg
                                    
                                 
                                        
                                    
                                    
                                       În categoria 5.2 – maximum 16 mg/kg
                                    
                                 
                                        
                                    
                                    
                                       În categoria 5.3 – maximum 30 mg/kg
                                    
                                 
                                        
                                    
                                    
                                       În categoria 5.4 – maximum 15 mg/kg
                                    
                                 
                                        
                                    
                                    
                                       În categoria 6.3 – maximum 25 mg/kg
                                    
                                 
                                        
                                    
                                    
                                       În categoria 12.1 – maximum 75 mg/kg
                                    
                                 
                                        
                                    
                                    
                                       În categoria 12.2 – maximum 100 mg/kg
                                    
                                 
                                        
                                    
                                    
                                       În categoria 12.3 – maximum 25 mg/kg
                                    
                                 
                                        
                                    
                                    
                                       În categoria 12.4 – maximum 25 mg/kg
                                    
                                 
                                        
                                    
                                    
                                       În categoria 12.5 – maximum 4 mg/kg
                                    
                                 
                                        
                                    
                                    
                                       În categoria 13.2 – maximum 4 mg/kg
                                    
                                 
                                        
                                    
                                    
                                       În categoria 13.3 – maximum 4 mg/kg
                                    
                                 
                                        
                                    
                                    
                                       În categoria 14.1.4 – maximum 4 mg/l (numai pentru băuturile pe bază de produse lactate)
                                    
                                 
                                        
                                    
                                    
                                       În categoria 14.1.5 – maximum 8 mg/kg
                                    
                                 
                                        
                                    
                                    
                                       În categoria 15.1 – maximum 20 mg/kg
                                    
                                 
                                        
                                    
                                    
                                       În categoria 16 – maximum 4 mg/l (numai pentru deserturile pe bază de produse lactate)
                                    
                                 
                        
                            
                        
                        
                           EFSA”